24.3.2020

**עבודה בתנ"ך שמות א-ג; יב; יג**

**עליכם לענות על כל השאלות.**

**ענו על השאלות במחברת/במסמך וורד (עדיף).**

**להגשה עד ה-5.4 במייל** avichai.halpern@gmail.com

**בהצלחה,**

**אביחי**

**שמות א**

1. א. קראו את פסוקים 8-22. ציינו את ההחמרה ההדרגתית ביחסו של פרעה אל בני ישראל בארבעה שלבים. בדבריכם הסבירו כיצד כל שלב חמור יותר מקודמו.

ב. מה ההבדל העקרוני שבין פסוקים 11,14 לבין הפסוקים 15-16,22?

1. קראו פסוקים 9-10 ואת דברי רשב"ם (רבי שמואל בן מאיר, פרשן מקרא מהמאה ה-12):

"לשוב אל ארץ אבותיהם, ולא טוב לנו לאבד את עבדינו ויקראו לנו מלכות שגדעו אותה".

לפי פסוקים 9-10, מדוע חשש פרעה מפני התעצמות בני ישראל, ומהי הסיבה הנוספת שמציין רשב"ם?

**שמות ב**

1. קראו פסוקים 11-17. בקטע זה מתוארים שלושה אירועים בחיי משה.
2. הסבירו מה תפקידם בחייו.
3. ציינו שלוש תכונות מנהיגות של משה, המשתקפות בסיפורים אלה, וציינו ביטוי המלמד שמשה הזדהה מאוד עם מצוקת אחיו בני ישראל.
4. בפסוקים 1-10 ניתנים לאמו של משה כינויים שונים. ציינו שניים מהכינויים. מי מכנה אותה, ומה נועד להדגיש כל אחד מהכינויים.

**שמות ג**

1. פרק ג' עוסק בבחירת משה כמנהיג העם וכשליח אלוהים.
2. איזה פרט מעברו של משה המוזכר בשמות ג' 1-5 הכשיר אותו להיות מנהיג העם?

הסבירו מדוע היה פרט זה מועיל להכשרתו כמנהיג?

1. איזה פרט מעברו של משה המוזכר בפרק ב' 4-10 הכשיר אותו להיות מנהיג העם?

הסבירו מדוע היה פרט זה מועיל להכשרתו כמנהיג.

1. קראו פס' 10-15 וכן את ירמיה א' 5-9.
2. ציינו את הדמיון בין התגובות של משה ושל ירמיהו בנוגע לשליחות שאלוהים הטיל עליהם. התבססו על הכתובים.
3. הסבירו את המשותף בתגובת אלוהים בשני הקטעים, והתבססו על הכתובים.

**שמות יב (מפס' 29 והלאה)**

קראו פס' 29-32

1. במה שונה תגובת העם המצרי מתגובת פרעה לנוכח מכת בכורות? התבססו על הכתוב. מדוע לדעתכם קיים הבדל זה?
2. אחת מהמטרות של מכות מצרים הייתה להוכיח את כוחו ואת גדולתו של אלוהי ישראל לפרעה. הביאו שתי ראיות שמטרה זו הושגה.

**שמות יג (פס' 17-22)**

1. מדוע הוביל אלוהים את העם בדרך הארוכה של ארץ כנען?
2. קראו פסוקים 17-18 ואת פירושו של הרמב"ם לפסוקים אלה:

"ולא נחם אלוהים דרך ארץ פלשתים כי קרוב הוא... – שאין מִטבע האדם שיתחנך על שירות של עבדות בחומר ובלבנים ובמה שדומה להם ואחרי כן מיד ירחץ את ידיו מלכלוכם ויילחם בבת אחת בילידי הענק".

מדוע לדעת הרמב"ם העם אינו כשיר לעמוד בסיטואציה של מלחמה בשלב זה של מסעו במדבר?